by Naledi on Jan 3rd, 2017 Tweet
Cats: Afrikaans, Interviews, Poetry, South Africa
Tags: Afrikaans, Andries Visagie, Digbundel, Gedigte, Hooglied, Interviews, Jean Oosthuizen, Lina Spies, LitNet, Naledi, Naledi Books, Onderhoude, Poesie, Poetry, South Africa, Sulamiet, Versindaba
Quick URL Ons kom van vêr deur Michael le Cordeur en Wannie Carstens: Gesprekke oor bruinwees en Afrikaans
Quick URL Koedoe deur Paul Avenant: ’n Verhaal van dood, liefde, en die grootheid en prag van die natuur
by Naledi on Dec 21st, 2016 Tweet
Koedoe: Die verhaal van Koedoe Kotze deur Paul Avenant is nou beskikbaar by Naledi:
Die dood van Gerrit Kotze se vrou en kinders as gevolg van ’n koedoe-ongeluk het sy hele lewe verander.
Sy obsessie en soeke na die legendariese koedoe, Ou Grote, lei hom terug na sy verlore liefde en die moontlikheid van die bestaan van watermense.
Die leser word ingetrek in die betowering van die natuurskoon in die Kamdeboo met Toorberg wat waghou.
Met die skrywer se kennis van die mens en die natuur word die leser deel van ’n storie wat hom die emosie
van dood en liefde laat beleef en ook die grootheid en prag van die natuur.
Vir dié wat ’n liefde en belangstelling het vir die natuur en romanse sal hierdie boek die leser meevoer.
Paul Lodewyk Avenant is op 29 Mei 1960 in Namibië gebore. Hy groei op en matrikuleer in die Strand. Paul toon van jongs af belangstelling in skryf en teater. Hy is ’n gekwalifiseerde maatskaplike werker en is reeds die afgelope 24 jaar in die Karoo woonagtig waar hy en sy vrou ’n familiebesigheid bedryf. Hy hou hom in sy vryetyd besig met sy belangstellings naamlik skryf, fotografie en jag en beskou homself as ’n ervare jagter en natuurliefhebber met veral kennis van die Karoo wat juis die agtergrond vorm tot hierdie boek.
Die skrywer het reeds ’n verskeidenheid verhoogstukke geskryf waarvan sommige deur skole en kerke opgevoer is. Verder hy het ook deelgeneem aan die Sanlam Radio Drama Kompetisie en ook die KKNK se teksontwikkeling projek. Hy het verskeie kortverhale en gedigte geskryf waarvan een gedig in ’n bundel opgeneem is en is ook betrokke by die Karoo Skrywersfees te Cradock. Die skrywer het reeds self ’n geestelike dagboek vir boere gepubliseer naamlik David se plaas preke.
Koedoe: Die verhaal van Koedoe Kotze deur Paul Avenant
Tags: Afrikaans, Debuut, Debuutroman, Die verhaal van Koedoe Kotze, Fiction, Koedoe, Naledi, Naledi Books, New Releases, Paul Avenant, South Africa
Quick URL Belinda Bras-Nel deel haar ervaringe met afgestorwe siele in my pad met die doodsengel
by Naledi on Dec 7th, 2016 Tweet
my pad met die doodsengel: Is dood wérklik die einde van jou wêreld? deur Belinda Bras-Nel is nou beskikbaar by Naledi:
In hierdie boek deel ek my eie pad wat ek met die Doodsengel gestap het en hoe my pa se afsterwe my lewe dramaties verander het. Nianell en Riana Scheepers is maar ’n paar mense wat ook in hierdie boek hul eie ervaringe met afgestorwe siele kom deel.
Maar sekerlik die belangrikste deel van hierdie boek, is om ons vrese vir die dood aan te spreek en die konsep vir onsself te herdefinieer, sodat ons ook nie ons eie afsterwe sal vrees nie. Ek kyk na die potensiaal wat ontstaan om te groei en te ontluik in die unieke jy, wanneer die dood jou lewe kom omver gooi.
Elke kliënt wat by my kantoor instap, dra letsels van die dood van ’n geliefde. Daar is dikwels so baie verwyte, onafgehandelde konfl
ikte of gesprekke wat nooit gevoer is nie.
Ek wil vir mense ruimte bied om self te besluit of hulle wel hul geliefdes wil ervaar of nie en dus vrede te maak met die konsep van dood en wie ons is na die dood. Oor die outeur
Belinda Bras-Nel is ’n erkende tussenganger met die dood, inspirerende spreker en skrywer. Sy verskyn gereeld in koerante, tydskrifte en die media. Sy leef in die Angel House Sanctuary saam met haar geliefde man, twee kinders, drie wolwe en al haar aanneemkatte en -honde.
my pad met die doodsengel: Is dood wérklik die einde van jou wêreld? deur Belinda Bras-Nel
Tags: Afrikaans, Belinda Bras-Nel, Doodsengel, Is dood wérklik die einde van jou wêreld?, my pad met die doodsengel, Naledi, Naledi Books, New Releases, Nianell, Nie-fiksie, Non-fiction, Riana Scheepers, South Africa
Quick URL Multivers deur Hennie Smith: ’n Bundel wat die grense van dig-denke roer en verbreed
by Naledi on Nov 29th, 2016 Tweet
Multivers deur Hennie Smith is nou beskikbaar by Naledi:
Uit stof, ster, planete word daar poësie gemaak. Die digter verken die geskape Univers met fyn aanvoeling en vernuf. Hier is ’n poëtiese fisikus op sy allerbeste.
Smith se aanleg vir wiskunde en wetenskap het hom tot ’n doktorsgraad in fisika geneem en ’n suksesvolle navorsingsloopbaan in Suid-Afrika en Frankryk.
Sy aanvoeling vir poësie het hom egter deurgaans besiel en hy het telkens woorde gevind om emosiebelaaide insigte in verse neer te pen.
Die fisika en kosmologie word vir hom ’n teleskoop om van die einders van die kosmos in te kyk op die binneruimte van menslike emosie.
Hier is van die kragtigste gedigte in Afrikaans wat die leser as ’n gedagtegolf tref en met nuwe denke oor die poësie laat.
Die intense gedigte oor die roering en spanning tussen die manlike en vroulike het ook ’n kosmiese inslag wanneer hy soos Goethe in sy Faust ervaar dat die ewig vroulike hom motiveer en die volheid van die syn laat beleef.
’n Aantal verse reik uit na die grense van religie en filosofie.
Hier is ’n bundel wat die grense van dig-denke roer en verbreed.
Hennie Smith is ’n boorling van Bethal op die Hoëveld. Hy behaal ’n DSc in fisika aan die Universiteit van Pretoria en vul dit later aan met studies in ekonomie, filosofie en staatsleer aan UNISA. Sy navorsingsloopbaan van twintig jaar by die WNNR is onderbreek deur periodes van navorsing by die Centre Nationale de la Recherche Scientifique in Orsay, Parys, en later by die Centre d’Étude Nucléaire in Grenoble in die Franse Alpe.
Multivers deur Hennie Smith
Cats: Afrikaans, Fiction, Poetry, South Africa
Tags: Afrikaans, Digbundel, digkuns, Fiction, Gedigte, Hennie Smith, Multivers, Naledi, Naledi Books, New Releases, Poetry, South Africa, Verse
Quick URL ’n Tienerangs stream-of-consciousness storie: Was ek maar ’n lady deur Sheugnet
by Naledi on Nov 23rd, 2016 Tweet
Was ek maar ’n lady deur Sheugnet is nou beskikbaar op Naledi se rakke:
Was ek maar ’n lady is ’n tienerangs stream-of-consciousness storie.
Hierdie boek sal geen leser neersit nie! Tieners. Ma’s, Oumas! Lanklaas is daar soveel aardsheid, reguit-praat, moed en guts op elke bladsy van ’n boek neergepen. Maar watter manjifieke storie. Die karakter van Jackie gaan jou voete onder jou uitslaan. Die media gaan weghardloop met die storie!
A non-stop reading experience. Teenagers. Moms. Yes. Even Grannies! A while since we have seen so much real and straight talk. Guts on every page. A magnificent story. Jackie will sweep you off your feet. Intensive promotions in media!
Ek is vyftien. Te jonk om te stem, maar oud genoeg om ’n aborsie te kry. Ek wil nie een van die twee doen nie. Parlementslede lieg almal soos Solly’s Swop Shop op die Bluff. Hulle het vir Ma belowe dat die Welfare ons sal help, maar dit was alles spookasem.
En die aborsie is gewone moord. Lucky sê ook so. Ek twyfel baie sterk of hy weet wat ’n aborsie is, want hy kan nie eens die tyd lees nie. ’n Meisie in my laaste skool het een gehad en sy het my vertel dat dit iets verskrikliks was. Pyne uit die hel. Byna so baie bloed soos Bloedrivier en binne-in die gemors dryf ’n miniatuurmensie. Verdrink.
Sheugnet het reeds sewe boeke geskryf. Wenner van die Amstel Opvoering en twee RSG dramas, Sheugnet se boek Hitler sterf in die Vrystaat is die voorgeskrewe teks in Vrystaat skole. Dit was ook die eerste drama vir blindes.
Was ek maar ’n lady deur Sheugnet
Tags: Afrikaans, Fiction, Jeugfiksie, Jeugroman, Naledi, Naledi Books, New Releases, Sheugnet, South Africa, Tieners, Was ek maar ’n lady, YA
Quick URL “Sy slaag daarin om jou die prentjie te laat sien wat sy skets” – Yolanda Wessels oor Koms van die biblioteekbus deur Keina Swart
by Naledi on Nov 15th, 2016 Tweet
Yolanda Wessels het onlangs ’n resensie geskryf oor Koms van die biblioteekbus en ander stories, ’n versameling essays, kort­verhale en rubrieke deur Keina Swart.
In haar jongste bundel skryf Swart oor die wêreld wat was en die wêreld wat is. Die bundel bevat ook ‘n storie oor die krieketheld AB de Villiers, wat in Mei ‘n foto daarvan getwiet het:
Privileged 2 be featuring in this "short story" book of my Bela Bela days. Dankie tannie Keina Swart! Baie spesiaal pic.twitter.com/RktNGRmAp8
— AB de Villiers (@ABdeVilliers17) May 14, 2016
Wessels skryf in die resensie: “Haar pragtige, raakvatbeskrywings en -idiome laat mens telkens giggel – dis onvermydelik, want sy slaag daarin om jou die prentjie te laat sién wat sy skets.”
Haar verhale herinner mens aan die waarde(loosheid) van geld en die noodsaaklikheid van liefde, dat liefde die hoofelement is om werklik geluk te kan koop. Sy laat jou toe om die mamma te word wat benoud toekyk hoe haar dogtertjie haar balleteksamen aflê. Jy word die klein kindjie wat blinkoog wag vir Kersvader om die geskenke te bring, al wéét jy wat die realiteit is. Die geleentheid word geskep dat jy sáám met Kersvader en sy rendiere myle ver vlieg en verken en drome droom. Jy ís die dogtertjie wat aan jou ouma se lippe hang, “My ouma is nie noodwendig in ‘n nartjie, in kaneel of anys nie,” skryf Keina. Dié beskrywing laat mens rêrig aan jou ouma dink! Om aan ‘n ouma te dink, sluit altyd reuke in en dié boek het ‘n mengelmoes van emosies en reuke. Keina laat jou vóél of jý die handvol knope vashou, of jý die viool bespeel, of jý proe aan die roosblaartjieskonfyt, of jý die tuinrose inadem.
Naomi Meyer het vroeër vanjaar met Swart gesels oor haar bundel en haar liefde vir die biblioteekbus. In die foto-onderhoud deel die skrywer ‘n paar kiekies wat as inspirasie vir haar stories gedien het.
Waar het jy grootgeword en hoe gereeld het die biblioteekbus sy opwagting gemaak?
Ek het in die Limpopo-vallei naby die Pont Drift-grenspos tussen Suid-Afrika en Botswana grootgeword. Daar waar die Mapungubwe Nasionale Park vandag is. My pa het met katoen en tabak geboer en my ma het ’n plaaswinkel bedryf – een van daardie regte outydse winkels wat alles verkoop het van meel, trekkerbande en diesel tot atjar, niekerbôls, oorbelle, fopspene, rolle materiaal, pruike en selfs ’n kitaar of twee.
In die een hoek het Anna Mashete op haar swart naaimasjien klere vir ons vier kinders gestik. In die ander hoek was die kas met die biblioteekboeke. Die regering se mobiele biblioteek het so een maal per maand sy rondtes gedoen en nuwe boeke gebring, wat die omliggende mense dan by my ma se winkel kom uitneem het. Dit was die hoogtepunt van my lewe — die koms van die biblioteekbus.
Koms van die biblioteekbus en ander stories deur Keina Swart
Cats: Afrikaans, Non-fiction, Reviews, South Africa
Tags: Afrikaans, Biblioteek, Keina Swart, Koms van die biblioteekbus en ander stories, Kortverhale Stories, Library, LitNet, Naledi, Naledi Books, Naomi Meyer, Non-fiction, Resensie, Resensies, Reviews, Rubrieke, Short stories, South Africa, Yolanda Wessels
Quick URL Kom luister na die eksklusiewe bekendstelling van Lina Spies se 10de digbundel Sulamiet op RSG
by Naledi on Nov 8th, 2016 Tweet
Naledi nooi jou graag na die bekendstelling van Lina Spies se tiende digbundel, Sulamiet.
Die merkwaardige geleentheid word eksklusief uitgesaai op Sondag, 13 November tydens die 2016 RSG Kunstefees en begin om 21:10, net na die nuus.
Daniel Hugo is die programleier en Margot Luyt sal voorlees uit die bundel. Sulamiet is ’n bundel oor medemenslikheid, liefde, die wisseling van seisoene, die skoonheid van die natuur en die kunste in ’n land en ’n wêreld van geweld.
’n Bundel oor medemenslikheid, liefde, die natuur en geloof – Sulamiet deur Lina Spies
Vir meer besonderhede, luister gerus na die potgooi:
Sulamiet deur Lina Spies op RSG [ 0:46 ] Play Now | Play in Popup | Download
Datum: Sondag, 13 November 2016
Voorleser: Margot Luyt
Programleier: Daniel Hugo
Cats: Afrikaans, Events, Podcast, Poetry, South Africa
Tags: Afrikaans, Boekbekendstellings, Boekgesprekke, Book Events, Book Launches, Daniel Hugo Boekgeleenthede, Digbundel, Events, Gedigte, Hooglied, Launches, Lina Spies, Margot Luyt, Naledi, Naledi Books, Podcast, Poesie, Poetry, Potgooi, RSG, RSG Kunstefees 2016, South Africa, Sulamiet
Quick URL ’n Bundel oor medemenslikheid, liefde, die natuur en geloof – Sulamiet deur Lina Spies
by Naledi on Nov 1st, 2016 Tweet
Lina Spies se jongste digbundel, Sulamiet, is nou beskikbaar by Naledi:
Sulamiet is ’n bundel oor medemenslikheid, liefde, die wisseling van seisoene, die skoonheid van die natuur en die kunste in ’n land en ’n wêreld van geweld. Die titel Sulamiet verwys na die vroulike spreker in die Bybelboek Hooglied waarin die verlore tuin van Eden ná die sondeval deur die liefde herskep word. Die verse in die bundel handel oor die liefde in vele vorme, die belewenis van die religieuse en die skoonheid van die natuur en die kunste waaraan altyd ’n tekort verbonde bly weens menslike ontoereikenheid. Binne die perspek­tief van die herwonne paradys staan Jesus nie sentraal as die Gekruisigde en die Wonderwerker nie, maar as die Joodse rabbi wat die koms van die Koninkryk reeds op aarde verkondig het. God is transendent: die hiëroglief, die ontwykende aan wie ons verbonde is in ons woordeloosheid en deur die musiek.
Lina Spies is ’n digter en ’n letterkundige. Haar liefde vir die poësie is by haar deur haar vader gewek en aan die Universiteit Stellenbosch het D. J. Opperman haar mentor geword onder wie se leiding sy ook haar M.A.-tesis oor Elisabeth Eybers geskryf het. Sy studeer verder aan die Vrije Universiteit (Amsterdam) in die Nederlandse Taal- en Letterkunde en promoveer in 1982 aan die Universiteit van Pretoria met ’n proefskrif oor D. J. Opperman by A. P. Grové. By die Universiteit Stellenbosch was sy professor vanaf 1987 tot en met haar uittrede in 1999.
Tags: Afrikaans, Digbundel, Gedigte, Hooglied, Lina Spies, Naledi, Naledi Books, New Releases, Poesie, Poetry, South Africa, Sulamiet
Quick URL Rus in vrede, Jaco Botha (1972 – 2016)
by Naledi on Oct 24th, 2016 Tweet
Die geliefde Afrikaanse skrywer Jaco Botha is op 18 Oktober 2016 op die ouderdom van 44 oorlede. Botha se jongste kinderboek, Die avonture van Lulu Lerulu, het verlede jaar by Naledi verskyn. Dit is met groot hartseer dat ons afskeid neem van dié besonderse skrywer.
Gerard Rudolf het die dag na sy vriend se dood ’n storie daaroor op LitNet geplaas:
Ek maak my oë toe. Daar staan Jack, kaalvoet in daardie vroegsomermiddag in ’n straat in Melville. Hy dra ’n T-hemp, jeans. Sy baard is wild en dit lyk asof hy self sy hare met ’n skaapskêr bygekom het. Hy rook ’n sigaret en praat. Jack kon praat. Ek skiet ’n portret van hom met my selfoon terwyl hy hard aan sy sigaret trek – die laaste foto wat ek van hom geneem het. Hy was nie lekker nie, asof iets uit hom geruk was. Hy het ’n sagte siel gehad, ’n groot hart, ’n gebroke hart.
Ook skrywer Dana Snyman het ’n afskeidsbrief aan Botha op sy Facebook-blad geplaas:
Laai dit nie? Lees op Facebook
Etienne van Heerden skryf: “Van sy generasie skrywers was Jaco Botha die voorste stilis.”
Vir my begin skryftalent met ‘n manier van kyk na die wêreld. Hoedat die talentvolle skrywer dinge sien wat ander mense met meer konvensionele blikhoeke nie sien nie. Die talentvolle skrywer kyk anders, en vertaal wat hy sien na woorde, en skep sodoende ‘n eie, kenmerkende wêreld. Só dat mens kan sê: Daardie skrywer het ‘n eie stem. In sy verhale kom ‘n wêreld tot stand waaroor hy sy naam kan skrywe.
In Jaco se geval is dit nie soseer ‘n eksentrieke blik nie. Dit sou veels te gesellig wees om sy blik op die lewe só te beskryf. Dit was eerder ‘n seer kyk, en meer dikwels ‘n desperate siening van die mens in sy gestrooptheid. Volledige artikel: LitNet
Rus in vrede, Jaco Botha.
Video: ’n Voorsmakie van Die avonture van Lulu Lerulu deur Jaco Botha se luisterboekopname
Die avonture van Lulu Lerulu deur Jaco Botha – ’n Klein hondjie met ’n groot hart
Die avonture van Lulu Lerulu deur Jaco Botha, met illustrasies deur Janienke van Zyl
Foto met dank aan Netwerk24
Tags: Afrikaans, Children, Dana Snyman, Die avonture van Lulu Lerulu, Dierestories, Etienne van Heerden, Fiction, Gerard Rudolf, Jaco Botha, Janienke van Zyl, Kinderboeke, Kinderstories, LitNet, Lulu Lerulu, Naledi, Naledi Books, Rest in Peace, RIP, Rus in vrede, South Africa